wickkiey/tamil-wikipedia-chunked huggingface dataset:
# மலயமாருதம்

## உருப்படிகள்

| திருப்புகழ் | *"இமராஜனில்"* | மி.ஜம்பை | அருணகிரிநாதர் |  |
| --- | --- | --- | --- | --- |
| கிருதி | *"மனஸாஎடு"* | ரூபகம் | தியாகராஜர் |  |
| கிருதி | *"ஜன்மமெந்துகு"* | ஆதி | மானம்புச்சாவடி வெங்கட சுப்பய்யர் |  |
| கிருதி | *"கண்டபின்"* | ரூபகம் | முத்துத் தாண்டவர் |  |
| கிருதி | *"அருள்செய்தனன்"* | ஆதி | இராமசாமி சிவன் |  |
| கிருதி | *"தயை புரிய"* | ரூபகம் | வேதநாயகம் பிள்ளை |  |
| கிருதி | *"நன்மைவெல்லும் இங்கே"* | ஆதி | இலட்சுமணப்பிள்ளை |  |
| கிருதி | *"கற்பக மனோகரா"* | கண்டசாபு | பாபநாசம் சிவன் |  |
| கிருதி | *"சிறு மலரை"* | ஆதி | பெரியசாமித் தூரன் |  |
| கிருதி | *"பத்ம நாபா"* | ரூபகம் | சுவாதித் திருநாள் ராம வர்மா | } |
# செங் சிங் பாலம்

**செங் சிங் பாலம்** (Cheung Tsing Bridge) என்பது ஹொங்கொங், புதிய கட்டுப்பாட்டகம் நிலப்பரப்பிற்கும் சிங் யீ தீவுக்கும் இடையில் அமைக்கப்பட்டுள்ள ஒரு பாலமாகும். இப்பாலம் முன்னாள் றெம்பளர் கால்வாய் பாலம் என அழைக்கப்பட்டது. இப்பாலம் சிங் யீ தீவுல் செங் சிங் சுரங்கம் மற்றும் சிங் குவாய் அதிவிரைப்பாதையின் ஒரு பகுதியான குவாய் சுங் வீதிக்கும் இடையில் அமைக்கப்பட்டுள்ளது.
# செங் சிங் பாலம்

## வெளியிணைப்புகள்

- செங் சிங் பாலம்
# றெம்பளர் கால்வாய்

றெம்பிளர் கால்வாயின் மேல்]]
றெம்பிளர் காலவாயின் மேல்]]
**றெம்பிளர் கால்வாய்** (Rambler Channel) ஹொங்கொங்கில் உள்ள ஒரு கால்வாயாகும். இந்த கால்வாய் கவுலூன் தீபகற்பம் நிலப்பரப்பிற்கும் சிங் யீ தீவுக்கும் இடையில் அமைந்திருக்கிறது. அதாவது சிங் யி திவிலுருந்து புதிய கட்டுப்பாட்டகம் ஆட்சிப்பரப்பில் சுன் வான், குவாய் சுங் நகரத்திற்கும் இடையில் அமைந்துள்ளது. இந்த கால்வாயின் கடல் பரப்பின் அகலம் 900 மீட்டர்களாகும்.  
வரலாற்று ரீதியாக இந்த கால்வாயை "சிங் யீ மூன்" என்றும் "சிங் யீ கால்வாய்" என்றும் முன்னாள் அழைக்கப்பட்ட கால்வாயாகும். இந்த கால்வாயின் கரையோரப்பகுதிகள் சுன் வான் புதிய நகரம் மற்றும் குவாய் சுங் கொள்கலன் துறை போன்றவைகளின் உருவாக்கத்தினால் கடந்த பல பத்தாண்டுகளாக பல மாற்றங்களைக் கண்டுள்ளன. மேற்கொள்ளப்பட்ட புனர்நிர்மானப் பணிகளால் கடல் பரப்பு ஒடுங்கியும், கரையோரப் பகுதிகள் அகன்றும் உள்ளன. சிங் யீ குடா என அழைக்கப்பட்ட குடா முற்றிலும் இந்த புனர்நிர்மானப் பணிகளால் மறைந்துவிட்டது என்பதும் குறிப்பிடத்தக்கது.
# றெம்பளர் கால்வாய்

## போக்குவரத்து பாதைக்கோடுகள்

இந்த கால்வாய் ஊடாக ஆறு வாகனப் பாலங்களும் ஒரு தொடருந்து பாலமும் உள்ளன. அவைகளாவன:  
- டிங் காவ் பாலம்
- சிங் சுன் பாலம்
- சிங் லாய் பாலம் (தொடருந்துப் பாலம்)
- செங் சிங் பாலம்
- சிங் யீ பாலம்
- குவாய் சிங் பாலம்
- கல்லுடைப்பான் பாலம்
# றெம்பளர் கால்வாய்

## படகு சேவைகள்

- சுன் வான் படகுத்துறை
- சிங் யீ படகுத்துறை
# மந்தாகினி (இராகம்)

**மந்தாகினி** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# மந்தாகினி (இராகம்)

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த காந்தாரம் (க<sub>1</sub>), சுத்த மத்திமம் (ம<sub>1</sub>),சுத்த நிசாதம் (நி<sub>1</sub>),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> ம<sub>1</sub> க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
# மன்யா

**மன்யா** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# மன்யா

## இலக்கணம்

இந்த இராகத்தில் சட்ஜம் (ச), சுத்த காந்தாரம் (க<sub>1</sub>), சுத்த மத்திமம் (ம<sub>1</sub>),பஞ்சமம் (ப<sub>1</sub>),சுத்த தைவதம் (த<sub>1</sub>),சுத்த நிசாதம் (நி<sub>1</sub>),சட்ஜம் (ச),-சட்ஜம் (ச), சுத்த நிசாதம் (நி<sub>1</sub>),சுத்த தைவதம் (த<sub>1</sub>),பஞ்சமம் (ப<sub>1</sub>),சுத்த தைவதம் (த<sub>1</sub>),சுத்த மத்திமம் (ம<sub>1</sub>),சுத்த காந்தாரம் (க<sub>1</sub>), சுத்த ரிசபம் (ரி<sub>1</sub>), சட்ஜம் (ச), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> த<sub>1</sub> ப த<sub>1</sub> ம<sub>1</sub> க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர். இதன் அவரோகணத்தில் தைவதம் ஒழுங்கு மாறி வந்திருப்பதால் இது ஒரு வக்கிர ராகம் எனப்படும்.
# மேகா (இராகம்)

**மேகா** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# மேகா (இராகம்)

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த மத்திமம் (ம<sub>1</sub>),பஞ்சமம் (ப<sub>1</sub>),சுத்த நிசாதம் (நி<sub>1</sub>),சுத்த தைவதம் (த<sub>1</sub>),பஞ்சமம் (ப<sub>1</sub>),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> த<sub>1</sub> ப ம<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர். இதன் ஆரோகணத்தில் பஞ்சமம், தைவதம், நிசாதம் என்பன ஒழுங்கு மாறி வந்திருப்பதால் இது ஒரு வக்கிர ராகம் ஆகும்.
# மோகனமல்லார்

**மோகனமல்லார்** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# மோகனமல்லார்

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த காந்தாரம் (க<sub>1</sub>), சுத்த மத்திமம் (ம<sub>1</sub>),சுத்த தைவதம் (த<sub>1</sub>),சுத்த நிசாதம் (நி<sub>1</sub>),சுத்த தைவதம் (த<sub>1</sub>),சட்ஜம் (ச),-சட்ஜம் (ச), சுத்த தைவதம் (த<sub>1</sub>),சுத்த நிசாதம் (நி<sub>1</sub>),சுத்த தைவதம் (த<sub>1</sub>),பஞ்சமம் (ப<sub>1</sub>),சுத்த மத்திமம் (ம<sub>1</sub>),சுத்த காந்தாரம் (க<sub>1</sub>), சுத்த ரிசபம் (ரி<sub>1</sub>), சட்ஜம் (ச), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச த<sub>1</sub> நி<sub>1</sub> த<sub>1</sub> ப ம<sub>1</sub> க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர். இதன் ஆரோகணத்திலும் அவரோகணத்திலும் தைவதம் ஒழுங்கு மாறி வந்திருப்பதால் இது ஒரு வக்கிர ராகம் ஆகும்.
# ஓசடீசப்பிரியா

**ஓசடீசப்பிரியா** இராகம் கருநாடக இசையில் பயன்படும் இராகங்களில் ஒன்றாகும். இது முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# ஓசடீசப்பிரியா

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த காந்தாரம் (க<sub>1</sub>), சுத்த தைவதம் (த<sub>1</sub>),சுத்த நிசாதம் (நி<sub>1</sub>),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> த<sub>1</sub> க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
# பூர்வமுகாரி

**பூர்வமுகாரி** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# பூர்வமுகாரி

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த மத்திமம் (ம<sub>1</sub>),பஞ்சமம் (ப<sub>1</sub>),சுத்த தைவதம் (த<sub>1</sub>),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச த<sub>1</sub> ப ம<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
# ராககுஞ்சரம்

**ராககுஞ்சரம்** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# ராககுஞ்சரம்

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த காந்தாரம் (க<sub>1</sub>), பஞ்சமம் (ப<sub>1</sub>), சுத்த நிசாதம் (நி<sub>1</sub>), சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> ப க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
# ரங்கநாயகி (இராகம்)

**ரங்கநாயகி** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# ரங்கநாயகி (இராகம்)

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த காந்தாரம் (க<sub>1</sub>), பஞ்சமம் (ப<sub>1</sub>), சுத்த தைவதம் (த<sub>1</sub>), சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச த<sub>1</sub> ப க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லா சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
# ரசகுசீசம்

**ரசகுசீசம்** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# ரசகுசீசம்

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த காந்தாரம் (க<sub>1</sub>), பஞ்சமம் (ப<sub>1</sub>), சுத்த நிசாதம் (நி<sub>1</sub>),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> ப க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
# ரத்தினபூர்ணா

**ரத்தினபூர்ணா** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# ரத்தினபூர்ணா

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த காந்தாரம் (க<sub>1</sub>), சுத்த மத்திமம் (ம<sub>1</sub>), பஞ்சமம் (ப<sub>1</sub>), சுத்த தைவதம் (த<sub>1</sub>), சுத்த நிசாதம் (நி<sub>1</sub>), சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> த<sub>1</sub> ம<sub>1</sub> க<sub>1</sub> ரி<sub>1</sub> ம<sub>1</sub> க<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் எல்லாச் சுரங்களும் அவரோகணத்தில் 6 சுரங்களும் உள்ளன. இதனால் இதை "சம்பூரண சாடவ" இராகம் என்பர். அவரோகணத்தில் மத்திமமும், காந்தாரமும் ஒழுங்கு மாறி வருவதால் இது ஒரு வக்கிர ராகம் ஆகும்.
# ரிசபவிலாசா

**ரிசபவிலாசா** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# ரிசபவிலாசா

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த மத்திமம் (ம<sub>1</sub>), பஞ்சமம் (ப<sub>1</sub>),சுத்த தைவதம் (த<sub>1</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச த<sub>1</sub> ப ம<sub>1</sub> ரி<sub>1</sub> ம<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர். அவரோகணத்தில் மத்திமம் ஒழுங்கு மாறி வருவதால் இது ஒரு வக்கிர ராகம் ஆகும்.
# சானப்பிரியா

**சானப்பிரியா** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகமும் ஆகும்.
# சானப்பிரியா

## இலக்கணம்

இந்த இராகத்தில் சட்ஜம் (ச), சுத்த காந்தாரம் (க<sub>1</sub>), சுத்த மத்திமம் (ம<sub>1</sub>),பஞ்சமம் (ப<sub>1</sub>),சுத்த தைவதம் (த<sub>1</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச த<sub>1</sub> ப ம<sub>1</sub> க<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
# சிறீபின்னப்பஞ்சமம்

**சிறீபின்னப்பஞ்சமம்** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# சிறீபின்னப்பஞ்சமம்

## இலக்கணம்

இந்த இராகத்தில் சட்ஜம் (ச), சுத்த காந்தாரம் (க<sub>1</sub>), சுத்த மத்திமம் (ம<sub>1</sub>),பஞ்சமம் (ப<sub>1</sub>),சுத்த தைவதம் (த<sub>1</sub>),சுத்த நிசாதம் (நி<sub>1</sub>), சுத்த ரிசபம் (ரி<sub>1</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> த<sub>1</sub> ப ம<sub>1</sub> க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் எல்லாச் சுரங்களும் அவரோகணத்தில் 6 சுரங்களும் உள்ளன. இதனால் இதை "சம்பூர்ண சாடவ" இராகம் என்பர்.
# ஆலம்பேரி சாத்தனார்

**ஆலம்பேரி சாத்தனார்** சங்ககாலப் புலவர்களில் ஒருவர். சங்கத்தொகை நூல்களில் எட்டுப் பாடல்கள் இவர் பாடியனவாக உள்ளன.
# ஆலம்பேரி சாத்தனார்

## ஆலம்பேரி சாத்தனார் பாடல்கள்

அகநானூறு 47, 81, 143, 175, (இவை அனைத்தும் பாலைத்திணைப் பாடல்கள்)  
நற்றிணை 152 நெய்தல், 255 குறிஞ்சி, 303 நெய்தல், 338 நெய்தல்
# ஆலம்பேரி சாத்தனார்

## பாடல் தரும் செய்திகள்

:கைவண் செழியன், கடலன், பிட்டன், வானவன் ஆகியோரைப் பற்றிய குறிப்புகள் இவரது பாடல்களில் உள்ளன.
# ஆவூர் மூலங்கிழார்

**ஆவூர் மூலங்கிழார்** சங்ககாலப் புலவர்களில் ஒருவர். சங்கத்தொகை நூல்களில் இவரது பாடல்கள் 11 இடம்பெற்றுள்ளன.  
அவற்றில் இவர்  
சோழன் குளமுற்றத்துத் துஞ்சிய கிள்ளிவளவன்  
பாண்டியன் இலவந்திகைப்பள்ளித் துஞ்சிய நன்மாறன்  
பாண்டியன் கீரஞ்சாத்தன்  
மல்லி கிழான் காரியாதி  
சோணாட்டுப் பூச்சாற்றூர்ப் பார்ப்பான் கவுணியன் விண்ணத்தாயன்  
ஆகியோரைப் பற்றிய செய்திகளைத் தந்துள்ளார்.
# ஆவூர் மூலங்கிழார்

## ஆவூர் மூலங்கிழார் பாடல்கள்

அகநானூறு 24, 156, 341,  
புறநானூறு 38, 40, 166, 177, 178, 196, 261, 301
# இடைக்குன்றூர் கிழார்

**இடைக்குன்றூர் கிழார்** சங்ககாலப் புலவர்களில் ஒருவர். சங்கத்தொகை நூல்களில் இவரது பாடல்கள் நான்கு இடம்பெற்றுள்ளன. இந்தப் பாடல்களில் இவர் தலையாலங்கானத்துச் செரு வென்ற நெடுஞ்செழியனைப் பாராட்டியுள்ளார்.
# இடைக்குன்றூர் கிழார்

## பாடல் தரும் செய்திகள்

மேற்கூறிய இவரின் பாடல்கள் சங்க இலக்கியத்தில் புகழ்பெற்றவை. அவை முறையே தலையாலங்கானத்துச் செழியன் இளமையிலையே போருக்குச் சென்று பலரை வென்றதை குறிப்பன.
# இரணியமுட்டத்துப் பெருங்குன்றூர்ப் பெருங்கௌசிகனார்

**இரணியமுட்டத்துப் பெருங்குன்றூர்ப் பெருங்கௌசிகனார்** சங்ககாலத்துப் புலவர்களில் ஒருவர். இவர் பத்துப்பாட்டில் ஒன்றான மலைபடுகடாம் நூலைப் பாடியவர்.  
செங்கண்மாத்து வேள் நன்னன் சேய் நன்னனைப் பாடியுள்ளார்.
# இரணியமுட்டத்துப் பெருங்குன்றூர்ப் பெருங்கௌசிகனார்

## பாடல் சொல்லும் செய்திகள்

### பாணர் சுமந்துசெல்லும் இசைக்கருவிகள்

பேரியாழ் மீட்டும் பாணர் கூட்டம் இசைக்கருவிகளை கலப்பையில் போட்டுச் சுமந்துகொண்டு செல்கிறது.
- (கலம் = இசைக்கருவி) (கலப்பை = இசைக் கருவி போடும் பை)
- முழவு = மத்தளம்,
- ஆகுளி = சிறுபறை,
- பாண்டில் = தாளம்,
- உயிர்தூம்பு = மயில் திரும்பிப் பார்ப்பது போல் வளைந்திருக்கும். யானை பிளிறுவது போல ஒலி எழுப்பும்,
- குறுந்தூம்பு = மெல்லிய ஒலி எழுப்பும் ஊதுகொம்பு,
- குழல் - புல்லாங்குழல் (புல் = மூங்கில்),
- தட்டை = இரு பிளவுகளைத் தட்ட ஒலிக்கும் கருவி,
- எல்லரி = மோத ஒலிக்கும் பெரிய தாளவகை,
- பதலை = பானை (கடம்)  
:இவற்றுடன் செல்லும்போது கானவர் காவலாளிகளாக அவர்களுக்குத் துணை வருவர்.
# இரணியமுட்டத்துப் பெருங்குன்றூர்ப் பெருங்கௌசிகனார்

## பாடல் சொல்லும் செய்திகள்

### பேரியாழ் அமைந்திருக்கும் அழகு

- திவவு - முறுக்கிய வளையல் போல் இருக்கும்.
- கேள்வி-யாழ் - கடுயப்படும் பகை நரம்புகளில் விர் போகாது இசைத்துப் பழக்கப்பட்டது.
- நரம்பு - நல்ல முறுக்குடன் இன்னொலி எழுப்ப வல்லது.
- அரலை - அரற்றும் அழுகை ஒலி தராதது.
- துளை - வரகு அரிசி போன்ற துளைகளில் நரம்பு போத்துக் கட்டப்பட்டிருக்கும்.
- பத்தல் - யாழின் இசை எதிரொலிக்கும் இடம்.
- ஆணி - புதிய வெண்ணரம்புகள் கட்டப்பட்டிருக்கும்.
- பச்சை - பத்தலுக்குத் தீட்டப்பட்டிருக்கும் வண்ணம்.
- உந்தி - மகளிர் கூந்தல் இரு பிளவாய் வயிற்றில் தொங்குவது போன்ற அமைப்பினைக் கொண்டது யாழின் வயிறு.
- மாமை - பருவப் பெண்ணின் பொன்னிற மேனியழகு போல் வண்ணம் தீட்டப்பட்டிருக்கும்.
- உரு - அழகியைப் போல ஆனால் களாப்பழம் போன்ற புள்ளிகளுடன் தோற்றமளிக்கும். வளைந்து நிமிர்ந்த கொம்பு போல் இருக்கும்.
- உயிர்ப்பு - எழுப்பும் ஓசை இன்பத்தில் ஆழ்த்தும்.
# இரணியமுட்டத்துப் பெருங்குன்றூர்ப் பெருங்கௌசிகனார்

## பாடல் சொல்லும் செய்திகள்

### மலை ஏறுதல்

- பாணரின் குடும்பக் குழுமம் மலையில் ஏறுகிறது.
- விறலியர் சூழ்ந்துவரத் தலைவன் செல்கிறான்.
- நிழலில் இளைப்பாறுகின்றனர்.
# இரணியமுட்டத்துப் பெருங்குன்றூர்ப் பெருங்கௌசிகனார்

## பாடல் சொல்லும் செய்திகள்

### புலவர் வழிகாட்டுகிறார்

- புலவர் இந்தக் கூத்தர் கூட்டத்தை ஆற்றுப்படுத்துகிறார். (இந்த இடத்துக்கு இந்த வழியில் சென்றால் இன்னது பெறலாம் என்று கூறுகிறார்.)
# இரணியமுட்டத்துப் பெருங்குன்றூர்ப் பெருங்கௌசிகனார்

## பாடல் சொல்லும் செய்திகள்

### நன்னனின் நல்லியல்புகள்

- அவர்கள் நன்னனை நாடிச் செல்லும் நசைஏர் உழவர்கள்.
- நன்னன் நற்செயல்களை உணர்ந்து நல்கும் பாங்குடையவன்.
- நன்னன் தன் நாள்கமிழ் இருக்கையில் இருந்துகொண்டு அனைவருக்கும் வழங்கிக்கொண்டேயிருப்பான்.
- அவையில் உள்ள அவனது அரசியல் சுற்றம் வந்திருப்போரின் திறமைகளைப் பாராட்டிச் சொல்லிக்கொண்டேயிருக்கும்.
- நவிரமலைச் சிவன்கோயில் அங்கு இருக்கிறது.
- நன்னனின் முன்னோரும் கொடையாளிகள்.
# இரணியமுட்டத்துப் பெருங்குன்றூர்ப் பெருங்கௌசிகனார்

## பாடல் சொல்லும் செய்திகள்

### செல்லும் வழி

- பருவ-மழை பொய்க்காததால் அவன் நாட்டில் முசுண்டை, எள், தினை, அவரை, வரகு, கரும்பு, துவரை, ஐயவி என்னும் வெண்சிறு கடுகு, இஞ்சி, வள்ளிக் கிழங்கு, வாழை, இறுகு, உந்தூழ் என்னும் உழுந்து, நாவல்பழம், உயவை என்றும், கருவிளை என்றும் சொல்லப்படும் காக்கட்டான், கூவைப்பழம், இனிக்கும் மாம்பழம், ஆசினி எனப்படும் சிறுபலா - ஆகியவை செழித்திருக்கும்.
- ஆந்தை ஒலிக்கும் மரங்கள் பழங்களைத் தாங்கமாட்டாமல் வளைந்திருக்கும்.
# இரணியமுட்டத்துப் பெருங்குன்றூர்ப் பெருங்கௌசிகனார்

## பாடல் சொல்லும் செய்திகள்

### படுகர் குடில்களில் விருந்து

- வழியில் பாணர் வாழும் சிறுகுடில்கள் இருக்கும்.
- ஆரிப் படுகர் இருப்பிடத்தில் உங்கள் வீடு போல் தங்கலாம். அவர்களோடு அளவளாவலாம். நெய் ஊற்றிச் சமைத்த சினையரிசிப் பொங்கல் விருந்தாகப் பெறலாம்.
- அவர்களின் வீடுகளில் தேன், தேறல், நறவு, தேங்காய், கடம்பு மான் கறி, முள்ளம்பன்றிக் கறி, அந்தக் கறிகளை நெருப்பில் வாட்டிய புழன், மாங்காய் போட்ட மோர்க்குழம்பு, நெல்லரிசிச் சோறு முதலானவை மலிந்து கிடக்கும். அவற்றை விருப்பம் போல் பெறலாம்.
# இரணியமுட்டத்துப் பெருங்குன்றூர்ப் பெருங்கௌசிகனார்

## பாடல் சொல்லும் செய்திகள்

### எப்படிச் செல்லவேண்டும்

- அவர்கள் தரும் விருந்தில் மயங்கிவிடாதீர்கள். செங்கண்மா நகருக்குச் செல்லுங்கள்.
- விடிந்தபின் செல்லுங்கள்.
- மரத்தைக் கல்லால் கொட்டி அடையாளம் செய்துகொண்டு செல்லுங்கள். (பிற்காலத்தில் வருபவர்களுக்கு அது வழிகாட்டியாக இருக்கும்)
- யானைகளை ஓட்டக் கவண் எறிவர். அந்தக் கல் படாமல் இருக்க மரங்களில் பதுங்கிச் செல்லுங்கள்.
- ஒருவர்பின் ஒருவராகச் செல்லுங்கள்.
- குழந்தைகளை நடக்க விடாமல் தூக்கிச் செல்லுங்கள்.
- வழுக்கும் பகுதியில் கோல் ஊன்றிச் செல்லுங்கள்.
- சுனையின் ஓரங்களில் கற்பாறைகளை மதிலாக அடுக்கிக் கட்டிய கோயில்கள் இருக்கும். அங்கு இசைக் கருவிளை முழக்காமல் நிறுத்திவிட்டுக் கடவுளை வணங்கிய பின் செல்லுங்கள்.
- வழியிலுள்ள தேன் கூடுகளையும், மூங்கிலில் குரங்கு தாவுவதையும் வேடிக்கை பார்க்காதீர்கள். வழியில் கவனம் வையுங்கள்.
- மூங்கில் உரசுவதால் பற்றி எரியும் தீயில் வெந்துகிடக்கும் பன்றி இறைச்சியைத் தூய்மைப்படுத்தி உண்ணுங்கள்.
- தெளிந்த நீரைப் பருகுங்கள்.
- மீதமுள்ள கறியைப் பொதிமூட்டையாகக் கட்டி எடுத்துக்கொண்டு செல்லுங்கள்.
- குழந்தைகளோடு வெளியில் தங்காதீர்கள். கல்லுக் குகையில் தங்குங்கள்.
- இரவில் உறங்குங்கள்.
- மாசுணம் என்னும் மலைப்பாம்பு இருக்கும் . கவனமாகப் பார்த்துக்கொண்டு செல்லுங்கள்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

1. பலாப்பழ மணம் கமழும் அருவி ஒலி
1. வான் அரமகளிர் அருவியாடும் ஒலி
1. கானவர் ஓட்டுவதைப் பொருட்படுத்தாமல் வயலில் மேயும் யானைகள் தன் இனத்தை அழைக்கும் ஒலி
1. குகையில் படுத்துறங்கும் கானவன் பாறைமேல் வைத்திருந்த தன் அம்பு நழுவி விழ, வலி பொறுக்கமுடியாமல் அழும் ஒலி
1. மலைமக்களாகிய கொடிச்சியர் அவனுக்குப் பட்ட காயத்தை ஆற்ற ஊசியால் தைக்கும்போது அவனுக்கு வலி தெரியாமல் இருக்கப் பாடும் பாடல் ஒலி
1. வேங்கை பூவை மாலையாகக் கட்டும்போது பாடும் பாடல் ஒலி
1. யானைக் கன்றைப் புலி பிடித்துவிட்டதால் யானைக் கூட்டமே ஒன்று சேர்ந்து முழங்கும் ஒலி
1. தாய் தாவும்போது நழுவி விழுந்த குட்டியின் துடிப்பதைக் கண்டு மந்தி செய்யும் பூசல்
1. கானவர் கயிற்றின் வழியாக இறங்கித் தேனை எடுக்கும் கொள்ளை-ஒலி
1. அரசன் ஆணைப்படி சிற்றூர்களை வென்று அதனைச் சூரையாடும் கானவர் உவகை-ஒலி
1. சூரையாடிய பொருளை அரசனுக்குப் போதுமளவு தந்தபின் எஞ்சியதைக் குறப்பெண்களுக்குத் தந்து அவர்களோடு கானவர் ஆடும் குரவை-ஒலி
1. பாறையில் மோதி இறங்கும் ஆற்றின் இரங்கல்-ஒலி
1. யானையைக் குழியில் விழச்செய்து, கயிறால் கட்டி அதனைப் பழக்க எழுப்பும் தமிழொடு கலந்த மொழியொலி
1. மூங்கிலைப் பிளந்து செய்த தட்டையை முழக்கிக்கொண்டு தினைப்புனத்தில் கிளியோட்ட மகளிர் பாடும் பாட்டொலி
1. வரையாட்டுக் கடாய்கள் இனத்தலைமைக்காகப் போரிடும் மோதல்-ஒலி
1. உண்டது போக எஞ்சிய பலாச்சுளைகளில் உள்ள கொட்டைகளை எடுப்பதற்காகச் சிறுவர் கன்றுகளைப் பிணையல் கட்டி காந்தள் பூத்த கொடிகளால் மெல்லத் தட்டி ஓட்டும் ஆரவார ஒலி
1. கரும்பின் கண்ணை உடைக்கும் கரும்பாலை ஒலி
1. தினை குற்றும் பெண்களின் வளையல்-தாள வள்ளைப்பாட்டொலி
1. நிலத்தைக் கிண்டி மஞ்சளையும் சேம்பினையும் வீணாக்கும் காட்டுப்பன்றிகளை ஓட்ட அடிக்கும் பறையொலி
1. இந்த எல்லா ஒலிகளையும் எதிரொலிக்கும் குன்றகச் சிலம்பு
இப்படிப் பல ஒலிகளைக் கேட்டுக்கொண்டே (மலைபடு கடாம் கேட்டுக்கொண்டே பாணர் கூட்டம் மலையேறலாம்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### மேலும் செல்லல்

கண் குளிரக் கண்டுகொண்டும், காது குளிரக் கேட்டுக்கொண்டும் மேலும் செல்லலாம்.
- குறிஞ்சிப்பண் பாடும் குறத்தியரின் இனிய குரலைக் கேட்டுக்கொண்டே செல்லலாம்.
- மேகம் மேயும் மலையழகை முருகன் என்று வாழ்த்திக்கொண்டே செல்லலாம்.
- படர்ந்திருக்கும் மாசி-ஈரத்தில் இசைக்கருவிகளை இசைக்க முடியாது. எனவே பாறைக் குகைகளில் தங்கி இசை எழுப்புங்கள்.
- உருண்டுவிழும் பாறைகளை உற்று நோக்காதீர்கள். கண் கலங்கும்.
- தண்டுகால் என்னும் ஊன்றுகோலை ஊன்றிக்கொண்டு செல்லுங்கள்.
- பரல்-கற்கள் பகலில் பரல்-காலை உருத்தும். வெயில்-சூடு தணிந்த மாலையில் செல்லுங்கள்.
- கொடிகள் பின்னிக் கிடக்கும் பிணங்கரில் செல்லும்போது கைகோத்துக்கொண்டு செல்லுங்கள்.
- முன்னே செல்பவர் வழி செய்துகொண்டே செல்லுங்கள்.
- நடுகல் இருக்கும் கல்லேசு கவலை இடங்களைத் தொழுது செல்லுங்கள்.
- பின் வருவோருக்கு வழி தெரிவதற்காகப் புல்லை முடிந்து அதன்மேல் கல்லை வைத்து அடையாளம் செய்துகொண்டு செல்லுங்கள்.
- வழிகாட்டும் பெயர் எழுதியிருக்கும் மரங்களைப் பார்த்து வழி தெரிந்துகொள்ளுங்கள்.
- கடவுள் உருவம் எழுதிய மரங்களைத் தொழுது செல்லுங்கள்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### நன்னன் கொடை

- நன்னன் தன் தலையில் பூமாலை சுற்றியிருந்தான்.
- அவனது கைகள் தேர்களைப் பரிசிலாக வழங்கிக்கொண்டிருந்தன. அவன் தனக்கென்று எதையும் வைத்துக்கொள்வதில்லை.
- அவனது முன்னோரும் கொடையாளிகள்.
- ஊர்மக்களும் கொடையாளிகள்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### கவலை போக்கும் விருந்து

- பெண்மானைப் புலி தாக்கிக் கொன்றுவிட்டது. ஆண்மான் தன் பெண்மானை நினைத்துக்கொண்டே தவித்தது. இது ஒரு கவலை தரும் காட்சி.
- கானவன் அம்பு எய்யத் தன் வில்லின் நாணைத் தெறித்துச் சரிபார்த்துக்கொண்டிருந்தான். அந்த ஒலியைக் கேட்ட காட்டாட்டுக் கடா தன் கூட்டத்தை அழைத்துக்கொண்டு வேறு காட்டுக்குச் சென்றது. இதுவம் ஒரு கவலை தரும் காட்சி.
- இந்தக் கவலைகளைப் போக்க உதவியது கோவலின் விருந்துதான். கோவலன் ஆமான் பாலைக் கறந்து மனைவியின் கலத்தில் ஊற்றுவான். அதனை அவள் உங்களுக்கு விருந்தாகப் படைப்பாள்.
- அங்கு மான் தோலில் அன்னத்தூவி மெத்தையில் உறங்குவது போல உறங்கலாம்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### தப்பிக்க வழி

- கூளியர் அம்பு விட்டால் கூப்பிடு தூரம் சென்று இலக்கைத் தாக்கும். எனவே அவர்களைக் கண்டால் நன்னனிடம் செல்கிறோம் என்று சொல்லிவிடுங்கள். அவர்கள் உங்களுக்குப் பாதுகாப்புத் தருவார்கள். சமைத்த கிழங்கும், புலால் உணவும் எல்லாருடைய வீட்டிலிருந்தும் கொண்டுவந்து தருவார்கள்.
- முருகனுக்குச் சூட்டும் வெண்கடம்பு மலர்களைத் தளிர்களோடு சேர்த்துக் கட்டி மாலையாக அணிந்துகொள்ளுங்கள்.
- முரம்புநிலம் உடைந்து பாயும் நீரில் விளையாடுங்கள். அதன் ஊற்றுநீரைப் பருகுங்கள்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### வழியில் பெறும் விருந்து

- மூங்கில் கழியும் புல்லும் கொண்டு வேய்ந்த குடில்.
- மூங்கில்-அரிசி அல்லது செந்நெல்-அரிசிச் சோற்றுடன் அவரைக்காய்ப் புளிக்குழம்பு.
- அசதிக்குத் தங்கும் இடங்களில் எல்லாம் வெண்ணெயும் சோறும்.
- விசயம் கொழித்த பூழி (பலகாரமாக உப்பிய பூரி)
- நுண்ணிடி நுவணை (நுண்மையாக இடிமாவில் செய்த அல்வா)
காடாயிருந்தாலும், பள்ளியாயிருந்தாலும் (உறங்குகிடம் கொண்ட ஊராயிருந்தாலும் யாழிசைத்துப் பண் பாடுங்கள்.
- பகன்றை சூடிய பழையர் மகளிர் (உழத்தியர்) நெல்லஞ்சோறும் நண்டுக் குழம்பும் தருவார்கள்.
நெற்களத்தில் யாழில் மருதப்பண் இசைத்துப் பாடுங்கள்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### செங்கண்மா நகரம்

சேயாற்றின் கரையில் இருந்த ஊர் செங்கண்மா. அங்கு நிதியம் பயன்படுத்தப்படாமல் உறங்கிக் கிடக்கும். அவ்வூர் மக்கள் பிழைப்புக்காக அயலூர் செல்வதில்லை. ஆறு போல் அகன்ற தெருக்கள். திருவிழாக் காலம் போல் ஆரவாரம். மலை போல் ஓங்கிய மாடங்கள். ஊர் நீரால் சூழப்பட்டிருக்கும்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### செங்கண்மா நகரம்

#### அரண்மனை

மறவர் காக்கும் வாயில் கொண்டது. அதனுள் தயங்காமல் நீங்கள் நுழைந்து செல்லலாம். அங்கு உங்களைக் கண்டோர் அனைவரும் விருந்து படைப்பர். அரசனுக்குத் திறை தருவது போல விருந்து படைப்பர்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### செங்கண்மா நகரம்

#### அரண்மனை அருகில் விலங்கியல் பூங்கா

அந்தப் பூங்காவில் மரா மரங்கள் ஓங்கியிருக்கும். ஆமான் (காட்டுப்பசு), யானைக்குட்டி, கரடிக்குட்டி, வருடை(காட்டாடு), பருந்து, உடும்பு, மயில், காட்டுக்கோழி, முதலானவற்றைக் கண்டு களிக்கலாம். பலாப்பழமும், மாம்பழமும் உண்டு மகிழலாம்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### செங்கண்மா நகரம்

#### அரண்மனை அருகில் அருங்காட்சியகம்

அந்த அருங்காட்சியகத்தில் வகை வகையான நூறை என்னும் வள்ளிக்கிழங்கு, மணி, புலியோடு போரிட்டு மாண்ட யானைத்தந்தம், முதலானவை வைக்கப்பட்டிருந்தன. காந்தள், நாகம், திலகம், சந்தனம், மிளகு முதலான செடிகொடிகள் இருந்தன. மூங்கிலில் விளைந்த தேறல்-கள், எருமைத்தயிர், குரங்கு பாய்ந்ததால் ஒழுகும் தேன், ஆசினிப்பலா முதலானவை காவிரி கடலில் கலக்குமிடத்தில் (புகார் நகரில்) இருப்பது போல் வாங்கி உண்ண வைக்கப்பட்டிருந்தன்.
##### யானை முற்றம்
இதனை அடுத்துப் போர்யானைகள் கட்டப்பட்டிருக்கும் முற்றம் இருந்தது.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### செங்கண்மா நகரம்

#### அரசனை வாழ்த்திப் பாடல்

யானை-முற்றத்தை அடுத்து அரண்மனை இருந்தது. அரண்மனை முற்றத்துக்குச் சென்றதும் பாடுங்கள். விறலியர் தொன்றுதொட்டு வந்த தம் மரபுப்படி முதலில் கடவுளை வாழ்த்தி மருதப்பண்ணில் இசை எழுப்பிப் பாடவேண்டும். பின்னர் அரசனை வாழ்த்திப் பாடவேண்டும்.
##### பாடலில் இடம்பெறவேண்டிய செய்தி
தன் புகழ் தனக்குப் பயன்படவேண்டும் என்று வாழ்ந்த (வெற்றிப் புகழ்) மன்னர் இங்கு ஓடும் சேயாற்று மணலினும் பலர். தன் புகழ் பிறருக்குப் பயன்பட வேண்டும் என்று வாழ்பவன் நன்னன் என்னும் உண்மையைச் சொல்லிப் பாடவேண்டும்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### செங்கண்மா நகரம்

#### பலநாள் விருந்து

நன்னன் அழைத்துச் செல்வான். நூல் தெரியாமல் நெருக்கமாக நெய்யப்பட்ட கலிங்கம் தந்து உடுத்திக்கொள்ளச் செய்வான். வேட்டையாடித் தான் கொண்டுவந்த கறிக்குழம்பும், வெண்ணெல் அரிசியில் சமைத்த சோறும் உண்ணும்படி செய்வான். பலநாள் தங்கினாலும் முதல்நாளில் தந்தது போலவே தருவான். நாங்கள் எங்கள் இல்லம் செல்கிறோம் என்று மெல்லச் செய்தி அனுப்பினால் பரிசில் நல்குவான்.
# இரணியமுட்டத்துப் பெருங்குன்றூர்ப் பெருங்கௌசிகனார்

## மலைபடு கடாம் (கடம் போன்று மலையில் கேட்கும் ஓசைகள்)

### செங்கண்மா நகரம்

#### நன்னன் நல்கும் பரிசில்

தலைவன் அணியத் தங்கத்தாலான தாமரை, விறலியர் அணிய விளங்கிழை (ஒளி பொருந்திய அணிகலன்), தண்ணீரில் செல்வது போல ஆடாமல் செல்லும் தேர், வாரிக்கொள்ள முடியாத யானைகள், மணிகள் கட்டிய காளைமாட்டுடன் கூடிய பசுவினம், பொன்தகடு பூட்டிய குதிரை, துய்க்கத் துய்க்க மாளாத நிதிச்செல்வம் முதலானவற்றை நல்குவான். அவன் கைகள் கொடுப்பதற்கென்றே கவிழ்ந்திருக்கும். இல்லாத புலவர்கள் ஏற்ற கை நிறைய நல்குவான். நவிர-மலையில் திடீரென மழை பொழிவது போல வழங்குவான்.  
சென்று பெற்றுக்கொள்ளுங்கள் - என்கிறார் பாடல் பாடிய புலவர் பெருங்கௌசிகனார்.
# பனிப்பூண்டு

**பனிப்பூண்டு** அல்லது **துரோசீரா** (Sun dew) எனப்படுவது துரொசீரேசியே குடும்பத்தைச் சேர்ந்த ஒரு பூச்சியுண்ணும் தாவரமாகும். துரோசீரா பேரினத்தில் ஏறக்குறைய 194 இனங்கள் காணப்படுகின்றன.  
தாவர இலைகளில் இருந்து நார் போன்ற அமைப்புகள் மேல் நோக்கி வளரும். இத்தாவரங்களின் உச்சியிலுள்ள சுரப்பிகளால் சுரக்கப்படும் சுரப்புகள் பனித்துளி போல பிரகாசிக்கும். இச்சுரப்பு மணம்,நிறம் என்பன அற்றதாக பூவின் அமுதம் போல காட்சியளிக்கும்.இதனால் கவரப்படும் பூச்சிகள் இச்சுரப்பில் ஒட்டிக்கொள்ளும். இச்சுரப்பிலுள்ள சமிபாட்டு நொதியங்கள் இறந்த பூச்சியை சமிபாடடையச் செய்யும்.  
அந்தாட்டிக்கா தவிர்ந்த எல்லா நாடுகளிலும் அமிலத்தன்மையுள்ள நீர்ப்பாங்கான சூழலில் பனிப்பூண்டுத் தாவரம் காணப்படும்.
# பனிப்பூண்டு

## இயல்புகள்

பனிப்பூண்டு ஒரு பல்லாண்டுத் தாவரம். மிக அரிதாக ஆண்டுத் தாவரங்களும் காணப்படும். இனங்களுக்கு ஏற்ப அதன் நிலத்திலிருந்தான 1&nbsp;சதம மீட்டருக்கும் (0.4&nbsp;அங்குலம்) 1&nbsp;மீட்டருக்கும் (39&nbsp;அங்குலம்) இடைப்பட்டதாக இருக்கும். ஏறிகளின் படரும் கொடி 3&nbsp;மீட்டர் வரை இருக்கும் (10&nbsp;அடி) எ.கா:Drosera erythrogyne. பனிப்பூண்டுகள் 50 வருடங்கள் வரை உயிர்வாழக்கூடியது.
# படைப்போர்

**படைப்போர்** என்பது இசுலாமிய தமிழ் இலக்கிய வடிவம் ஆகும். இது ஒரு வகை போர் இலக்கியம் ஆகும். இசுலாமிய வரலாற்றில் இடம்பெற்ற பல்வேறு போர்கள் பற்றிய செய்திகளை இந்த இலக்கியங்கள் கூறுகின்றன.
# படைப்போர்

## பட்டியல்

- ஐந்து படைப்போர்
- செய்தத்துப் படைப்போர்
- உசைன் படைப்போர்
# சேக் பீர்முகம்மது சாகிபு

**சேக் பீர்முகம்மது சாகிபு** ஒரு இசுலாமியத் தமிழ் அறிஞர். இவர் இருபதுக்கும் மேற்பட்ட இசுலாமியத் தமிழ் ஞான இலக்கியங்களை இயற்றி உள்ளார்.
# சேக் பீர்முகம்மது சாகிபு

## படைப்புகள்

- ஞானப்புகழ்ச்சி
- ஞானமணி மாலை
- ஞானரத்தினக் குறவஞ்சி
- ஞானப்பால்
- ஞானப்பூட்டு
- ஞானக்குறம்
- ஞான ஆனந்தக் களிப்பு
- ஞான சித்தி
- திருமெஞ்ஞானச்சரநூல்
- ஞானமுச்சுடர்ப் பதிகங்கள்
- ஞானவிகட சமர்த்து
- ஞானக்கண்
- ஞானத்திறவுகோல்
- ஞான நடனம்
- மெஞ்ஞான அமிர்தகலை
- மெஞ்ஞானக் களஞ்சியம்
- பிசுமில் குறம்
- ஞானமலை வளம்
- ஞான உலக உருளை
# அசன்பே சரித்திரம்

**அசன்பே சரித்திரம்** என்பது 1885 ஆம் ஆண்டில் எழுதப்பட்ட ஒரு தமிழ்ப் புதினம் ஆகும். இதுவே தமிழில் எழுதப்பட்ட இரண்டாவது புதினமாகக் கருதப்படுகிறது. இதை இலங்கை எழுத்தாளர் முகம்மது காசீம் சித்தி லெப்பை என்பவர் எழுதினார்.
# அசன்பே சரித்திரம்

## அசன்பே கதை

அசன்பேயுடைய கதை எகிப்திய அரச வம்சத்தைச் சேர்ந்த அசன் என்பவனின் சாகசங்களையும் காதலையும் சொல்லுகிறது. மர்மங்கள் நிறைந்த கதை. உண்மையே வெல்லும் என்ற சத்திய நெறியை இக்கதை போதிக்கின்றது. இக்கதை பின்வருமாறு தொடங்குகின்றது:  
“கல்விச் செல்வங்களிலேயே மிகச் சிறந்த விளங்கா நின்ற மிசுறு தேசத்தின் இராஜதானியாகிய காயிரென்னும் பட்டணத்திலேயே செய்யிது பாஷா என்பவர் இராச்சிய பரிபாலனம் செய்யும் காலத்தில், அந்த பாஷாவினுடைய மாளிகைக்குச் சமீபமான ஓர் அலங்காரமுள்ள மாளிகையில் யூசுபுபாஷா என்பவரொருவர் இருந்தார். அவர் ராஜ வம்சத்தைச் சேர்ந்தவர். மஹா பாக்கியவந்தர். கதீவுடைய மந்திரிமார்களிலொருவர் மதம் பிடித்த யானையை நடத்தும் பாகன் அதை நயபயத்தினால நல்வழி நடத்துவதுபோல அரசன் கோபித்தாலும் அவனை விட்டகலாது அப்போது வேண்டும் யுக்தி புத்திகளை யிடத்திடித்துப் புகட்டும் தொழிலை விடாமலிருப்பவர். நேரான காரியங்களில் சோராத துணிவுள்ளவர். பின்னே வருங்கருமங்களை முன்னே அறிந்து தெரிவிக்கும் மூதறிவுடையவர். காலமும் இடமும் ஏற்ற கருவியும் தெரிந்தவர். பிரஜைகளெல்லாம் தமது திறமை முதலிய நற்குணங்களைப் புகழப் பெற்றவர். ஆங்கிலேயர், பிரான்ஸியர் முதலிய ஐரோப்பியர்களெல்லாம் தமது விவேக நுட்பத்தை வியந்து பாராட்டும்படி யதிகாரஞ் செலுத்துபவர்.
# அசன்பே சரித்திரம்

## ஆய்வுகள்

அசன்பே சரித்திரத்தையும், பிரதாப முதலியார் சரித்திரத்தையும் ஒப்பிட்டு முனைவர் தே. நேசன் என்பவர் ஒப்பாய்வு செய்துள்ளார்.
# அசன்பே சரித்திரம்

## மறு பதிப்புகள்

- சித்திலெவ்வை – அசன்பே கதை, இஸ்லாமிய தமிழ் இலக்கியக் கழகம், திருச்சிராப்பள்ளி 1974
# இசுலாமியத் தமிழ்க் காப்பியங்கள்

**இசுலாமியத் தமிழ்க் காப்பியங்கள்** எனப்படுபவை இசுலாமியத் தமிழ்ப் புலவர்களால் எழுதப்பட்ட தமிழ்க் காப்பியங்கள் ஆகும். கிபி 1648 ஆம் ஆண்டிற்கும் கிபி 1894 ம் ஆண்டிருக்கும் இடைப்பட்ட காலத்தில் 16 இசுலாமியத் தமிழ்க் காப்பியங்கள் தோன்றின.
# இசுலாமியத் தமிழ்க் காப்பியங்கள்

## பெருங் காப்பியங்கள்

- கனகாபிடேக மாலை - கனக கவிராயர் - 1648
- சீறாப்புராணம் - உமறுப் புலவர் - 1703
- திருமணக் காட்சி - சேகாதி நயினார் - 1710
- சின்னச் சீறா - பனீ அகமது மரைக்காயர் - 1732
- இராச நாயகம் - வண்ணக் களஞ்சியப் புலவர் - 1807
- குத்பு நாயகம் - சேகனாப் புலவர் - 1810
- திருக்காரணப் புராணம் - சேகனாப் புலவர் - 1812
- குத்பு நாயகம் - வண்ணக் களஞ்சியப் புலவர் - 1814
- முகைதீன் புராணம் - பதுறுத்தீன் புலவர் - 1816
- திருமணி மாலை - சேகனாப் புலவர் - 1816
- இறவுசுல் கூல் படைப்போர் - குஞ்சுமூசு லெப்பை - 1818
- புதூகுசா அம் - சேகனாப் புலவர் - 1821
- தீன் விளக்கம் - வண்ணக் களஞ்சியப் புலவர் - 1821
- நவமணி மாலை - ஐதுறூசு நயினார்ப் புலவர் - 1855
- நாகூர்ப் புராணம் - குலாம் காதிறு நாவலர் - 1882
- ஆரிபு நாயகம்
# இசுலாமியத் தமிழ்க் காப்பியங்கள்

## சிறு காப்பியங்கள்

- மிகுராசு மாலை - ஆலிம்புலவர்
- பொன்னரிய மாலை - மின்னா நுருத்தீன் புலவர்
- சாதுலி நாயகம் - முகம்மது முகியித்தீன் லெப்பை
- மூசாநபி புராணம் - முகம்மது நூருத்தீன்
- அபூ கமா மாலை - செய்தக்காதிப் புலவர்
- இராசமணி மாலை - பக்கீர் மதாறு புலவர்
- செய்யிதத்துப் படைப்போர் - குஞ்சுமூசுப் புலவர்
- யூசுபு நபி கிசா - மதாறு சாகிப் புலவர்
- சைத்தூன் கிசா - அப்துல் காதர் சாகிபு
# இசுலாமியத் தமிழ்க் காப்பியங்கள்

## தற்காலக் காப்பியங்கள்

- யூசுப் சுலைகா காப்பியம்
- காதல் யாத்திரை (லைலா - மஜ்னூன்) (குறுங் காப்பியம்)
- பிரளயம் கண்ட பிதா (குறுங் காப்பியம்)
# இசுலாமியத் தமிழ் நாடகங்கள்

**இசுலாமியத் தமிழ் நாடகங்கள்** எனப்படுபவை இசுலாமிய சமயக் கருத்துக்களைப் பகிரும் அல்லது இசுலாமிய நாடக ஆசியர்களால் உருவாக்கப்பட்ட தமிழ் நாடகங்கள் ஆகும்.
# இசுலாமியத் தமிழ் நாடகங்கள்

## பட்டியல்

- அப்பாசு நாடகம்
- அலாவுதீன் நாடகம்
- கபுகரகு நாடகம்/நாட்டுக்கூத்து
- சாந்தரூபி நாடகம்/நாட்டுக்கூத்து
- தையார் சுல்தான் நாடகம்
- அலிபாதுசா நாடகம்
- இலால்கெளகத்து நாடகம்
# இசுலாமியத் தமிழ் நாடகங்கள்

## உசாத்துணைகள்

- வாழ்வியற் களஞ்சியம். தொ 2.
# சேகனாப் புலவர்

**சேகனாப் புலவர்** என்பவர் 19 ம் நூற்றாண்டில் வாழ்ந்த இசுலாமியத் தமிழ்ப் புலவர் ஆவார். செய்கு அப்துல்காதிர் நெயினார் லெப்பை என்ற பெயரின் சுருக்கமே சேகனாப் புலவர் ஆகும். காயல் பட்டினத்தைச் சேர்ந்த இரத்தின வியாபாரியின் மகனான இவர் இளமையில் அறிவுக் குறையுடையவராய் இருந்ததாகவும் ஒருநாள் கருநாகம் ஒன்று இவரது நாவைத் தீண்டியது என்றும் அதுமுதல் இவர் கவிபுனையும் ஆற்றல் பெற்றதாகவும் கூறப்படுகிறது. புகழ்பெற்ற ஞானியரான குணங்குடி மஸ்தான் சாகிபு இவரது பள்ளித் தோழராவார். இவர் தனது பரம்பரைத் தொழிலையும் விடாது பாடல் இயற்றி பெருஞ்சிறப்பு பெற்றார். இவர் தமிழுக்கு பெருங்காப்பியங்களை இயற்றித் தந்துள்ளார்.
# சேகனாப் புலவர்

## படைப்புகள்

- 2565 பாடல்கள் கொண்ட ஷாகுல் ஹமீது ஆண்டகையின் வரலாறு
- 1340 பாடல்கள் கொண்ட முகைய்யித் தீன் வரலாறு உரைக்கும் குத்பு நாயகம்- 1810 என்ற புராணம்.
- திருக்காரணப் புராணம் - 1812
- 2044 பாடல்கள் கொண்ட நபி இபுரகீம் அவர்களின் புனித வரலாறு உரைக்கும் திருமணி மாலை - 1816
- புதூகுசா அம் - 1821
- தமிழிலக்கிய வரலாறு , ஜனகா பதிப்பகம்- 1997
# கனகாபிடேக மாலை

**கனகாபிடேக மாலை** என்பது தமிழின் முதலாவது இசுலாமியக் காப்பியம் ஆகும். இது 1648 ம் ஆண்டு அளவில் கனக கவிராயர் என அறியப்படும் செய்கு நெயினார் என்பவரால் எழுதப்பட்டது. இது நபிகள் நாயகத்தின் பேரார் ரலியின் வாழ்க்கை வரலாற்றைப் பற்றியது. இது 35 படலங்களைக் கொண்டது. 2, 792 விருத்தப்பாக்களால் அமைந்தது.
# தீன் விளக்கம்

**தீன் விளக்கம்** என்பது 19-ஆம் நூற்றாண்டில் எழுதப்பட்ட இசுலாமியத் தமிழ்க் காப்பியம் ஆகும். இதை மீசல் வண்ணக் களஞ்சியப் புலவர் இயற்றினார். இந்த இலக்கியம் இசுலாமை தமிழகத்திற்குப் பரப்ப மதீனாவில் இருந்து வந்த செய்யிது இப்ராகீமைப் பற்றிக் விளக்குகிறது. இவர் பாண்டி நாடு வந்து, அதை ஆண்டு வந்த விக்கிரம பாண்டியனைப் போரில் வென்ற வரலாற்றுக் கதையையும் இது கூறுகிறது.
# தீன் விளக்கம்

## எடுத்துக்காட்டு - வீரர்களின் எழுச்சி

<poem>
வடவைபோல் கொதிப்பன்
சண்டமாருதம் போல்எதிர்ப்பன்
இடிகள்போல் எதிர்ப்பன்
போரில் ஏழுலகம் இவனுக்கு ஈடோ
கடிதினில் எதிர்த்து
யானும் கையிழந்தேன் இங்கே
உடல் உயிரொடுமே சேர்ந்தது
ஊன்றிய விதி ஒன்றாமே  
- (ஒன்பதாம் போர்புரி படலம் -44(253)
</poem>
# தீன் விளக்கம்

## உசாத்துணைகள்

- தீன் விளக்கம்
# பல்சந்த மாலை

**பல்சந்த மாலை** என்பது தமிழில் எழுந்த முதல் இசுலாமியத் தமிழ் இலக்கியம் ஆகும். இது கிபி 12 ம் நூற்றாண்டில் தோன்றியது. இந்த நூல் முழுமையாக கிடைக்கவில்லை. இன்று எட்டுப் பாடல்களே கிடைத்துள்ளன. இந்த எட்டுப் பாடல்களும் ஒரு உரைநூல் ஒன்று மேற்கோள் காட்டப்பட்டு இருந்தன. இதை வையாபுரிப்பிள்ளை பதிப்பித்த 'களவிற் காரிகை' என்ற பதிப்பித்தார்.
# மிகுராசு மாலை

**மிகுராசு மாலை** என்பது தமிழில் தோன்றிய முதல் இசுலாமிய இலக்கியங்களுள் ஒன்று. இது கிபி 1590 ஆண்டளவில் இயற்றப்பட்டது. இது நபிகள் பெருமானார் "பெருமானார் புறாக் என்னும் மின்பரியிலேறி வானுலகடைந்து இறைத்தரிசனம் பெற்று மீண்ட வரலாற்றைக் கூறுகின்றது."
# மிகுராசு மாலை

## அடிப்படையாகக் கொண்ட சிற்றிலக்கியங்கள்

- மிகுராசு நாமா
- மிகுராசு வளம்
- மிகுராசு-லி-ஆரிஃபீன்
# 2002 அகில மலேசிய இசுலாமியத் தமிழ் இலக்கிய மாநாடு

**அகில மலேசிய இசுலாமியத் தமிழ் இலக்கிய மாநாடு** என்பது 2002 ம் ஆண்டு மலேயாவில் நடைபெற்ற இசுலாமியத் தமிழ் இலக்கிய மாநாடு ஆகும். இந்த மாநாட்டில் அன்றைய பிரதமர் மகாதீர் முகம்மது அவர்கள் சிறப்புரை ஆற்றினார். பல படைப்புகளுடன் விழா மலரும் வெளியிடப்பட்டது.
# 108 வைணவத் திருத்தலங்கள்

**திவ்ய தேசங்கள்** (*Divya Desam*) என்பது 108 வைணவத் திருத்தலங்களைக் குறிக்கும். பன்னிரு ஆழ்வார்கள் பாடிய நாலாயிரத்திவ்ய பிரபந்தத்தில் இடம்பெற்ற சிறப்புமிக்க வைணவத் திருத்தலங்கள் **திவ்ய தேசம்** எனவும், திவ்ய தேசங்களைப் பற்றிய பாடல்கள் மங்களாசாசனம் எனவும் அழைக்கப்படுகின்றன.  
ஆழ்வார்களால் மங்களாசாசனம் பெற்ற திருத்தலங்கள் 108 ஆகும். அவையே 108 திவ்ய தேசங்கள் எனப்படுகின்றன. இவற்றில் 105 தலங்கள் இந்தியாவிலும், ஒன்று நேபாளிலும் உள்ளன.இவற்றைத் தவிர மற்ற 2 தலங்கள் வானுலகிலும் உள்ளன. 108 தலங்களுக்கும் தம் வாழ்நாளில் சென்று அத்தலத்திற்குரிய பாடல்களைப் பாடுதல் ஒரு வைணவ சமய வழிபாடாக உள்ளது.
# 108 வைணவத் திருத்தலங்கள்

## தொகுப்பு

வைணவத் திருத்தலங்கள் 108 என்று தொகுத்துக் காட்டியவர் அழகிய மணவாள தாசர். இவர் திருமலை நாயக்கர் ஆட்சியில் அலுவலராகப் பணியாற்றியவர். இவர் தம் காலத்தில் சிறப்புற்று விளங்கிய வைணவத் தலங்களை 108 என்று வரையறை செய்துகொண்டு, அவை இருந்த நாடு வாரியாகப் பிரித்துக்கொண்டு, ஒவ்வொரு ஊருக்கும் ஒரு வெண்பா பாடியுள்ளார். அது நூற்றெட்டுத் திருப்பதி அந்தாதி என்னும் நூலாக வெளிவந்துள்ளது.
# 108 வைணவத் திருத்தலங்கள்

## திவ்ய தேச வகைப்பாடு

திவ்ய தேசங்கள் அக்காலத்தில் இருந்த அரசுகளின் அடிப்படையில் வகைப்படுத்தப்படுகின்றன.  
- சோழநாட்டு திருப்பதிகள் - 40
- நடுநாட்டு திருப்பதிகள் - 2
- தொண்டைநாட்டு திருப்பதிகள் - 22
- வடநாட்டு திருப்பதிகள் - 11
- மலைநாட்டுத் திருப்பதிகள் - 13
- பாண்டியநாட்டுத் திருப்பதிகள் - 18
- நில உலகில் காணமுடியாத திருப்பதிகள் - 2
# 108 வைணவத் திருத்தலங்கள்

## 108 வைணவத் திருத்தலங்கள்
# 108 வைணவத் திருத்தலங்கள்

## பெருமாள் பார்வை படும் திசைகள்

108 திவ்ய தேசங்களில் பெருமாள் அட்டவணையில் கண்டுள்ள திசைகளில் அருள்பாலிக்கிறார்.
| - | **பார்வை படும் திசை** | " | கிழக்கு | 79 |
| --- | --- | --- | --- | --- |
| - | மேற்கு | 19 |  |  |
| - | வடக்கு | 3 |  |  |
| - | தெற்கு | 7 | } |  |  
| - | **மண்டலம்** | " | சோழ நாடு | 40 |
| --- | --- | --- | --- | --- |
| - | நடுநாடு | 2 |  |  |
| - | தொண்டை நாடு | 22 |  |  |
| - | வட நாடு | 11 |  |  |
| - | மலை நாடு | 13 |  |  |
| - | பாண்டிய நாடு | 18 |  |  |
| - | வானுலகம் | 2 | } |  |
# 108 வைணவத் திருத்தலங்கள்

## காண்க

- நவ திருப்பதி
# செயலி

108 திவ்ய தேசம் செயலி
# செயலி

## வெளி இணைப்பு

- 108 வைணவ திவ்யதேச ஸ்தல வரலாறு தமிழ் இணையக் கல்விக்கழகம்
- 108 திவ்ய தேசம் தினமலர்
- 108 திவ்ய தேசங்கள்
- 108 திவ்யதேசங்கள் செய்தி (ஆங்கிலம்)
- திருவாலித் திருநகரி - பயண குறிப்பு
# அட்சய திருதியை

**அட்சய திருதியை** (*Akshaya Tritiya*) என அறியப்படுவது இந்துக்கள், சமணர்களின் வசந்தகால கொண்டாட்டம் ஆகும். இது இந்து மாதமான வைசாக வளர்பிறையில் அமாவாசை நாளை அடுத்த மூன்றாம் நாளில் கொண்டாடப்படுவதாகும்.  
மேலும், இந்து புராணங்களில் குறிப்பிடப்படும் முனிவரான பரசுராமரின் பிறந்த நாளாகவும் கொண்டாடப்படுகிறது. இந்து இதிகாசங்களின்படி, அட்சய திருதியை நாளில் திரேதா யுகம் தொடங்கியது, மேலும் பகீரதன் தவம் செய்து இந்தியாவின் மிகப் புனிதமான புண்ணிய நதியான கங்கை நதி சொர்க்கத்திலிருந்து பூமிக்கு வரவழைத்தது இந்நாளில்தான் எனக் கூறப்படுகிறது. சமணர்களை பொறுத்தவரை தீர்த்தங்கரர்களுள் ஒருவராகிய ரிசபதேவரின் நினைவாக இந்நாள் அனுசரிக்கப்படுகிறது.  
*அட்சயா* எனும் சொல் சமசுகிருதத்தில் *எப்போதும் குறையாதது* எனும் பொருளில் வழங்கப்படுகிறது. மேலும் இந்த நாள் நல்ல பலன்களையும் வெற்றியையும் தரும் என்று நம்பப்படுகிறது. குறிப்பாக மங்களகரமான நீண்டகால சொத்துக்களான தங்கம், வெள்ளி, அவற்றினால் செய்யப்பட்ட நகைகள், வைரம் மற்றும் இதர விலைமதிப்பற்ற கற்கள் மற்றும் வீடு-மனைகள் போன்றவற்றை வாங்க உகந்த நாளாகவும் கருதப்படுகிறது. மரபியல் வழிவந்தவர் அட்சய திருதியை நாளில் தொடங்கப்பட்ட எந்தவொரு முயற்சியும் தொடர்ச்சியாக வளர்ந்து நன்மையைக் கொடுக்கும் எனக் கூறுகின்றனர். ஆகையால் ஒரு வணிகத்தினைத் துவங்குவது, கட்டடம் கட்ட பூமி பூசையிடுவது போன்ற புதிய முயற்சிகளை அட்சய திருதியை நாளில் செய்ய பலர் விரும்புகின்றனர்.
# அட்சய திருதியை

## மத முக்கியத்துவம்

- இந்து இதிகாசப்படி, அட்சஷய திருதியை நாளன்றே வேதவியாசர் மகாபாரத இதிகாசத்தை விநாயகரிடம் எழுதச் சொல்லி கட்டளையிட்டார்.
- திருமாலின் அவதாரமான பரசுராமரின் பிறந்த நாளாகவும் கடைபிடிக்கப்படுகிறது. இன்றும் கோவாவும் கொங்கண் பகுதியும் பரசுராம சேத்திரங்கள் எனக் குறிப்பிடப்படுகின்றன.
- பொதுவாக இந்த நாளில் திருமாலை நெல் அரிசியுடன் வணங்கியும் உண்ணா நோன்பிருந்தும் வழிபடுவர். இந்நாளில் கங்கை நதியில் நீராடுவது மிக மங்களகரமானது எனக் கருதப்படுகிறது.
- காசியில் அன்னபூரணித் தாயாரிடமிருந்து, சிவபெருமான் தமது பிட்சைப் பாத்திரம் நிரம்பும் அளவு உணவைப் பெற்றதும் அட்சய திருதியை அன்றுதான்.
- பாஞ்சாலியின் மானம் காக்க, கண்ணன் ’அட்சய’ என்று கூறி பாஞ்சாலியின் ஆடையை வளரச் செய்ததும் அட்சய திருதியை நாளன்றுதான்.
- மக்கள் இந்த நாளில் உண்ணாநோன்பும் பூசைகளும் கடைபிடிக்கின்றனர். விசிறி, அரிசி, உப்பு, நெய். சருக்கரை, காய்கறிகள், புளி, பழம், துணிகள் ஆகியவற்றை கொடையாக அளிக்கின்றனர். இந்த நாளில் திருமாலை வணங்குகின்றனர். தீப வழிபாடு செய்யும்போது சிலையின் மீது அல்லது அருகில் துளசி தீர்த்தம் தெளிக்கப்படுகின்றது.
- வங்காளத்தில், அட்சய திருதியை நாளில், "அல்கதா" எனும் விழா கொண்டாடப்படுகிறது. அது விநாயகர் மற்றும் லட்சுமியை வணங்கி புதிய வணிகக் கணக்குப் புத்தகத்தை எழுதத் தொடங்கும் நாளாகும். வங்காளிகள் இந்த நாளில் பல சமயச் சடங்குகளையும் செய்கின்றனர்.
- இந்த நாள் ஜாட் எனப்படும் விவசாய சமூகத்திற்கும் மிக மங்களகரமான நாளாகும். விடியற்காலையில் ஜாட் குடும்பத்தின் ஓர் ஆண் நிலத்திற்கு மண்வெட்டியுடன் செல்வார். நிலத்திற்குச் செல்லும் வழியில் எதிர்ப்படும் அனைத்து விலங்குகளும் பறவைகளும் மழை மற்றும் பயிர்களுக்கு நிமித்தங்களாகவும் அறிகுறிகளாகவும் கருதப்படுகின்றன.
- அட்சய திருதியை திருமணங்களுக்கு ஏற்ற காலமாகவும் கருதப்படுவதால் அந்நாளில் பெரும் எண்ணிகையிலான திருமணங்களும் நடத்தப்படுகின்றன.
- செல்வத்திற்கு அதிபதியான குபேரரே செல்வமிக்க கடவுள் என நம்பப்படுகிறார். இந்த நாளில் குபேரர் கூட விஷ்ணுவின் மனைவியும் செல்வத்திற்கான தெய்வமான லட்சுமியை வணங்குவார் என லட்சுமி தந்தரம் எனும் நூல் கூறுகிறது. இந்த நாளில், *குபேர லட்சுமி பூசை * நடத்தப்படுகிறது. அதில் லட்சுமி உருவப்படத்துடன் குபேரரின் அடையாளமான *சுதர்சன குபேர எந்திரமும்* ஒன்றாக வைக்கப்பட்டு வணங்கப்படுகிறது.
# அட்சய திருதியை

## சமண மரபு

, மில்லியன் ஆண்டுகளுக்கு முன் வாழ்ந்தவராக நம்பப்படும் இவர் தற்போதைய அவசர்ப்பிணியில் சமண மெய்யியலைத் தோற்றுவித்தவராகக் கருதப்படுகிறார்.|240x240px]]  
சமணத்தில், அட்சய திருதியை சமணத்தின் முதற் தீர்த்தங்கரரான ரிசபநாதர் தமது ஓராண்டு கடுந்துறவு வாழ்வை நிறைவுசெய்து தமது குவிந்த கைகளில் ஊற்றப்பட்ட கரும்புச் சாற்றைப் பருகிய நாளாகக் கருதப்படுகிறது. சில சமணர்கள் இவ்விழாவை *வர்சி தப* எனும் பெயரால் குறிப்பிடுகின்றனர்.  
ஓராண்டு முழுவதும் ஒரு நாள் விட்டு ஒரு நாள் உண்ணா நோன்பு இருக்கும் *வர்சி தப்* எனப்படும் நோன்பைக் கடைப்பிடிப்போர், இந்த நாளில் பாரணை செய்து (கரும்புச் சாற்றை அருந்தி) தமது *தபசை* நிறைவு செய்கின்றனர்.
# தர்மசாத்திரங்கள்

**தர்மசாத்திரங்கள்** வடமொழி இந்து இலக்கியங்களில் தர்மம் பற்றி பேசுகின்றன. வேதங்களில் தர்மத்தின் மூலமாய் அமைந்த சுருதிகளை அடிப்படையாகக் கொண்டு சமயக் கடமை, தத்துவங்களைப் பற்றிப் பேசுவதற்கு எழுந்தவையே தர்மசாத்திரங்கள் இவை மனித வாழ்வுக்குரிய நீதி நியாயங்களை விதிகளாக விளக்கும் நூல் என்றும் பொருள்கொள்ளப்படுகின்றன.  
இவற்றின் தோற்றம் பற்றிய காலவரையரையில் தெளிவான குறிப்புகள் இல்லாதபோதிலும், குப்தர் காலத்திலேயே அதிகமானவை தோன்றின.  
தர்மசாத்திரங்களுள் குறிப்பிடத்தக்கவை:
1. மனுதரும சாத்திரம்
1. ஆபஸ்தம்ப தர்மசூத்திரம்
1. விதுர நீதி
1. ஆசாரக்கோவை
1. கௌதம சூத்திரம்
1. விஷ்ணு தர்ம சூத்திரம்
1. போதாயன தர்ம சூத்திரம்
1. நாரத ஸ்மிருதி
1. சுக்கிர நீதி
1. காமாண்டக நீதி சாரம்
1. பிரகஸ்பதி ஸ்மிருதி
1. ஆங்கிரச ஸ்மிருதி
1. வியாச ஸ்மிருதி
1. தக்ஷ ஸ்மிருதி
1. யாக்யவல்க்கிய ஸ்மிருதி
1. சம்வர்த்த ஸ்மிருதி
1. அத்ரி ஸ்மிருதி
1. காத்யாயன ஸ்மிருதி
1. எம ஸ்மிருதி
1. வசிஷ்ட தர்ம சூத்திரம்
1. சங்க ஸ்மிருதி
1. லகு ஹாரித ஸ்மிருதி  
இவை எழுதியவர்களின் பெயர்களாலேயே வழங்கப்பெறுகின்றன.  
இவை பிரதானமாக மூன்று பகுதிகளாகப் பிரிக்கப்பட்டுள்ளன.
1. ஆசார காண்டம்
1. வியவகார காண்டம்
1. பிராயச்சித்த காண்டம்
# பன்னாட்டு வணிகம்

## மாதிரிகள்

வர்த்தகத்தின் போக்குகளை கணிக்கவும் வரிகள் போன்ற வர்த்தக கொள்கைகளின் விளைவுகளை ஆராயவும் பல்வேறு மாதிரிகள் முன்வைக்கப்படுகின்றன.
# பன்னாட்டு வணிகம்

## மாதிரிகள்

### ரிகார்டியன் மாதிரி

ரிகார்டியன் மாதிரி ஒப்பீட்டு அனுகூலத்தின் மீது கவனம் வைக்கிறது. சர்வதேச வர்த்தகம் குறித்த தத்துவத்தில் இது மிக முக்கியமான கருத்தாக்கம் ஆகும். ரிகார்டியன் மாதிரியில் நாடுகள் தாங்கள் நிபுணத்துவம் பெற்றிருக்கும் பொருட்களை சிறப்பாக உற்பத்தி செய்கின்றன. மற்ற மாதிரிகளில் இருந்து வேறுபடும் விதத்தில் ரிகார்டியன் மாதிரியானது, நாடுகள் நிறைய வகை பொருட்களை உற்பத்தி செய்வதை விட குறிப்பான பொருட்களில் தான் நிபுணத்துவத்தை முழுமையாக்க முயற்சிக்கும் என மதிப்பிடுகிறது.  
அத்துடன் ஒரு நாட்டிற்குள் இருக்கும் தொழிலாளர் மற்றும் மூலதன அளவு போன்ற காரணி ஆஸ்திகளையும் ரிகார்டியன் மாதிரி நேரடியாய் கருத்தில் கொள்வதில்லை. ரிகார்டியன் மாதிரியின் முக்கியமான சாதகம் என்னவென்றால் இது நாடுகளுக்கு இடையிலான தொழில்நுட்ப வேறுபாடுகளை அனுமானிக்கிறது. ரிகார்டியன் மற்றும் ரிகார்டோ-ஸ்ரஃபா மாதிரிகளில் (அடுத்த துணைப் பிரிவைக் காணவும்) தொழில்நுட்ப இடைவெளி எளிதாக உட்சேர்க்கப்படுகிறது.  
ரிகார்டியன் மாதிரி பின்வரும் கருதுகோள்களைக் கொள்கிறது:
1. உற்பத்தியின் அடிப்படையான உள்ளீடு தொழிலாளர் உழைப்பே. (தொழிலாளர் தான் மதிப்பை உருவாக்குவதில் இறுதிக்கட்ட ஆதாரமாகக் கருதப்படுகிறார்).
1. நிலையான தொழிலாளர் விளிம்பு உற்பத்தி (MPL) (தொழிலாளர் உற்பத்தித் திறன் மாறிலியாக உள்ளது; நிலையான ஈவுகள், மற்றும் எளிய தொழில்நுட்பம்)
1. பொருளாதாரத்தில் குறைந்த அளவில் தொழிலாளர் உழைப்பு
1. துறைகளுக்கு இடையே தொழிலாளர்கள் எளிதில் நகர்வர். ஆனால் சர்வதேசரீதியாக அல்ல.
1. சிறந்த போட்டி (கொள்முதல் விலை அடிப்படையில்).  
ரிகார்டியன் மாதிரி குறைந்த காலத்தில் அளவிடுவதால் தொழில்நுட்பம் சர்வதேசரீதியாய் வித்தியாசப்படுகிறது. நாடுகள் தங்கள் ஒப்பீட்டு அனுகூலத்தை பின்பற்றுகின்றன மற்றும் நிபுணத்துவத்திற்கு அனுமதிக்கின்றன என்கிற உண்மையை இது ஆதரிக்கிறது.
# பன்னாட்டு வணிகம்

## மாதிரிகள்

### ரிகார்டியன் மாதிரி

#### ரிகார்டியன் மாதிரியின் நவீன வளர்ச்சி

ரிகார்டியன் வர்த்தக மாதிரியை கிரஹாம், ஜோன்ஸ், மெக்கென்சி மற்றும் பலர் ஆய்வு செய்தனர். எல்லா தத்துவங்களிலும் இடைநிலை பொருட்கள், அல்லது மூலப்பொருட்கள் மற்றும் மூலதனப் பொருட்கள் போன்ற வர்த்தக உள்ளீட்டு பொருட்கள் விடுபட்டிருந்தன. இந்த இடைநிலைப் பொருட்களை வர்த்தகத்தில் இருந்து விலக்கினால் குறிப்பிடத்தகுந்த ஆதாயங்கள் தொலைந்து போகும் என்பதை மெக்கென்சி (1954), ஜோன்ஸ் (1961) மற்றும் சாமுவேல்சன் (2001) ஆகியோர் வலியுறுத்தினர். “பருத்தி இங்கிலாந்திலேயே விளைவிக்கப்பட வேண்டியிருந்தால் லங்காஷயர் பருத்தி ஆடைகளை உற்பத்தி செய்ய இயன்றிருக்காது என்று ஒரு கணத்தில் யாரும் சொல்லி விடுவர்” என்று மெக்கன்சி தனது புகழ்பெற்ற கருத்துரையில் (1954, ப. 179) ஒருமுறை தெரிவித்தார்.  
சமீபத்தில், வர்த்தகம் செய்யப்படும் இடைநிலைப் பொருட்களையும் உட்சேர்த்து இந்த தத்துவம் விரிவாக்கப்பட்டது. இதன்மூலம் “தொழிலாளர்கள் மட்டும்” என்கிற அனுமானம் தத்துவத்தில் இருந்து நீக்கப்பட்டது. இவ்வாறாக, புதிய ரிகார்டியன் மாதிரியானது (இது சில சமயங்களில் ரிகார்டோ-ஸ்ராஃபா மாதிரி என்றும் அழைக்கப்படுகிறது) சித்தாந்தரீதியாக நாடுகளுக்கு இடையே வர்த்தகம் செய்யப்படும் எந்திரங்கள், மூலப் பொருட்கள் போன்ற மூலதனப் பொருட்களையும் உள்ளடக்கியுள்ளது. உலகளாவிய வர்த்தகத்தின் சமயத்தில், ஹெக்ஸ்கெர்-ஓலின் மாதிரியை விடவும் இது மிக மிக யதார்த்தமான ஒன்றாய் அமைந்துள்ளது. ஏனெனில் ஹெக்ஸ்கெர்-ஓலின் மாதிரி மூலதனம் ஒரு நாட்டிற்குள் நிலையானதாக இருக்கிறதென்றும் சர்வதேசரீதியாக நகர்வதில்லை என்றும் அனுமானித்துக் கொள்கிறது.